
R A P O R T

asupra proiectului de Lege privind aprobarea Ordonanţei de urgenţă a Guvernului nr. 25/2003 pentru modificarea şi completarea art. 20 din Ordonanţa de urgenţă a Guvernului nr. 26/1997 privind protecţia copilului aflat în dificultate


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei de urgenţă a Guvernului nr. 25/2003 pentru modificarea şi completarea art. 20 din Ordonanţa de urgenţă a Guvernului nr. 26/1997 privind protecţia copilului aflat în dificultate, trimis comisiei cu adresa nr. 301 din 22 aprilie 2003.

La întocmirea prezentului raport, Comisia a avut în vedere avizul primit de la Consiliul Legislativ. 
Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor organice, conform prevederilor art. 72 alin.(3) din Constituţia României.

Proiectul de lege are ca obiect de reglementare modificarea şi completarea art. 20 din Ordonanţa de urgenţă a Guvernului nr. 26/1997 privind protecţia copilului aflat în dificultate, în sensul stipulării unor măsuri stimulative pentru susţinerea activiţăţii asistenţilor maternali profesionişti cărora le-au fost încredinţaţi sau daţi în plasament copii aflaţi în dificultate.

Comisia propune plenului aprobarea proiectului de lege întrucât politica promovată în domeniul protecţiei copilului are în vedere stimularea reţelei de asistenţi maternali profesionişti, luând în considerare cu prioritate interesul copilului de a creşte şi  a se dezvolta într-un mediu familial.


La dezbaterea acestui proiect de lege au participat ca invitaţi din partea Autorităţii Naţionale pentru Protecţia Copilului şi Adopţie: d-na Vasilonia Botezatu – subsecretar de stat şi dl Doru Păunescu – director economic.

La lucrările comisiei au fost prezenţi 19 deputaţi, din totalul de 20 de membri ai comisiei.

În urma dezbaterii proiectului de lege în şedinţa din data de 6 mai 2003, Comisia propune adoptarea acestuia  cu următoarele modificări:

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articol unic. – Se aprobă Ordonanţa de urgenţă a Guvernului nr.25/2003 pentru modificarea şi completarea art.20 din Ordonanţa de urgenţă a Guvernului nr.26/1997 privind protecţia copilului aflat în dificultate.


	Se propune reformularea textului după cum urmează:

“Articol unic. – Se aprobă Ordonanţa de urgenţă a Guvernului nr. 25 din 18 aprilie 2003 pentru modificarea şi completarea art.20 din Ordonanţa de urgenţă a Guvernului nr.26/1997 privind protecţia copilului aflat în dificultate, publicată în Monitorul Oficial al României, Partea I, nr. 281 din 22 aprilie 2003 cu următoarea modificare:” 

Autor: deputat Smaranda Dobrescu
	Pentru respectarea normelor de tehnică legislativă.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	2
	Punctul 2, alineatul (31), litera b):

b) un spor de 15% calculat la salariul de bază pentru încordare psihică foarte ridicată şi condiţii de muncă deosebite în care se desfăşoară activitatea;
	Se propune introducerea în Legea de aprobare a unui text cu următorul cuprins:

“La articolul I, punctul 2, litera b) a alineatului (31) va avea următorul cuprins:

b) un spor de 15% calculat la salariul de bază pentru condiţii de încordare psihică ridicată şi responsabilitate sporită în care se desfăşoară activitatea;”

Autor: deputat Smaranda Dobrescu
	Pentru a nu fi confundat sporul de 15% acordat asistentului maternal profesionist, cu sporurile acordate pentru munca desfaşurată în condiţii deosebite de muncă consacrate în prevederile art. 19 din Legea nr. 19/2000 privind sistemul public de pensii şi alte drepturi de asigurări sociale. 


Comisia a propus aprobarea proiectului de lege cu unanimitate de voturi.

PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Expert Sorina Steliana SZABO

